chador
Store norske leksikon,Religion og filosofi,Religioner og livssyn,Islam,Ritualer og uttrykk i islam
Chador er en tradisjonell, heldekkende kvinnedrakt i Iran og persiskpåvirkede kulturområder i Midtøsten. Drakten består av et halvmåneformet stykke stoff som svøpes rundt hode og kropp. Chador blir brukt over andre klær og dekker alt unntatt ansikt, hender og føtter. Omfang og lengde tilpasses den enkelte.
Chadoren har ingen bånd, knapper eller hekter som holder den på plass, og når den bæres på tradisjonelt vis, er hele ansiktsovalen synlig (i likhet med hijab, men til forskjell fra både fra burka og nikab). Bruk Etter den islamske revolusjonen i 1979,ble chadoren den ene av to tillatte kvinnedrakter i Iran. Den andre er den transnasjonalt utbredte «islamske drakten», altså en lang, løstsittende kjole og hodetørkle som dekker håret (hijab). I Iran gjelder påbudet om hijab for alle kvinner, uansett religiøs tilhørighet. Sort chador brukes vanligvis utendørs, og den lyse, mønstrede chadoren brukes ofte innendørs. Det er også vanlig med en lys «bønne-chador», som bæres under bønn. Les mer i Store norske leksikon hijab nikab burka